กฟาร์ทรูแมน

กฟาร์ทรูแมน (ฮีบรู: כְּפַר טְרוּמַן, แปลตรงตัว 'หมู่บ้านทรูแมน') เป็นโมชาฟในประเทศอิสราเอลตอนกลาง ตั้งอยู่ในเชเฟลาห์ประมาณ 3 กิโลเมตรทางตะวันออกของท่าอากาศยานเบ็น-กูรีย็อน อยู่ในเขตอำนาจศาลสภาภุมิภาคเฮเวลโมดีอิน ใน ค.ศ. 2024 โมชาฟนี้มีประชากร 850 คน ประวัติ Marom กล่าวไว้ว่า ในช่วงคริสต์ศตวรรษที่ 18 ถึง 19 พื้นที่รอบ ๆ กฟาร์ทรูแมนเป็นส่วนหนึ่งของนาฮิยะฮ์ (เขตย่อย) ของโลด ซึ่งครอบคลุมพื้นที่ของเมือง Modi'in-Maccabim-Re'ut ในปัจจุบันทางใต้ ไปจนถึงเมือง El'ad ในปัจจุบันทางเหนือ และจากเชิงเขาทางตะวันออก ผ่านหุบเขาโลดไปจนถึงชานเมืองยาโฟทางตะวันตก พื้นที่นี้เป็นที่อยู่อาศัยของประชากรหลายพันคนในหมู่บ้านประมาณ 20 แห่ง ซึ่งมีที่ดินทำการเกษตรชั้นดีหลายหมื่นเฮกตาร์ โมชาฟนี้ก่อตั้งขึ้นใน ค.ศ. 1949 โดยทหาร Palmach ที่ปลดประจำการจากกองพลฮาเรลบนที่ดินที่เคยเป็นของหมู่บ้านบัยต์นะบาลาที่ร้างผู้คนของชาวปาเลสไตน์ เดิมทีเรียกว่า Bnei Harel (บุตรแห่งฮาเรล) แต่ใน ค.ศ. 1950 ตัวแทนของ Jewish Agency เสนอให้เปลี่ยนชื่อเป็นกฟาร์ทรูแมน เพื่อเป็นเกียรติแก่แฮร์รี เอส. ทรูแมน ประธานาธิบดีสหรัฐ ผู้สนับสนุนการก่อตั้งรัฐอิสราเอล ในทางกลับกัน โมชาฟได้รับสัญญาว่าจะได้รับการยอมรับอย่างเป็นทางการ ทำให้มีสิทธิ์ได้รับบริการต่าง ๆ เช่น ถนน น้ำประปา และไฟฟ้า ป่าที่อยู่ติดกับกฟาร์ทรูแมน ได้รับการตั้งชื่อใหม่ตามชื่อของมาร์กาเร็ต ทรูแมน บุตรสาวของประธานาธิบดี ดูเพิ่ม ทรัมป์ไฮต์ส อ้างอิง